# Kertomus Karjalan teologisen seuran toiminnasta vuonna 2016

1. **Yleistä**

Karjalan teologinen seura on perustettu Joensuussa keväällä 2003. Seuran tehtävänä on tarjota ekumeeninen keskustelufoorumi itäsuomalaiselle teologikunnalle sekä osallistua ajankohtaiseen yhteiskunnalliseen keskusteluun. Näitä tavoitteita seura toteutti toimintavuoden aikana muun muassa järjestämällä esitelmätilaisuuksia, symposiumin ja seminaarin.

Seura on pyrkinyt tilaisuuksien teemoissa ottamaan huomioon ajankohtaisuuden sekä liittymisen lännen ja idän kirkon perinteisiin.

Karjalan teologinen seura on Tieteellisten seurain valtuuskunnan (TSV) jäsen.

1. **Vuosikokous, hallitus ja toimihenkilöt**

Karjalan teologisen seuran vuosikokous pidettiin 19.4.2016. Läsnä oli 13 seuran jäsentä.

Vuosikokous valitsi professori Hannu Mustakallion hallituksen puheenjohtajaksi vuodeksi eteenpäin. Hallituksen varsinaisiksi jäseniksi valittiin erovuorossa olleet hiippakuntadekaani Sakari Häkkinen ja yliopistotutkija Pekka Metso. Varajäseniksi valittiin edelleen tohtorikoulutettava TM Hanne Janhonen ja kirkkoherra Ville Ojala. Lisäksi hallitukseen ovat toimintavuonna kuuluneet yliopistonlehtori Jouko Kiiski ja teologian tohtori Kati Kemppainen.

Läntisen teologian opiskelijoiden ainejärjestöä Fides Ostiensista hallituksessa on edustanut Sara Salonen ja ortodoksisen teologian opiskelijoiden ainejärjestöä Pististä Annamari Muikku.

Seuran varapuheenjohtajana on toiminut Pekka Metso, rahastonhoitajana Marita Tiili ja julkaisusihteerinä Hannu Mustakallio.

Seuran sihteerinä on toiminut TK Katariina Pehkonen (ent. Kauppi).

Vuoden 2016 aikana hallitus piti viisi kokousta, joissa käsiteltiin yhteensä 66 asiakohtaa.

1. **Jäsenet**

Seuralla oli vuoden 2016 lopussa yhteensä 127 jäsentä (edellisenä vuonna 119), joista kunniajäseniä oli 3 (3), varsinaisia jäseniä 99 (88), opiskelijajäseniä 7 (10) ja kannatusjäseniä 18 (18). Kannatusjäseniin kuuluivat Kuopion, Mikkelin ja Lapuan hiippakuntien tuomiokapitulit sekä 15 Kuopion hiippakunnan seurakuntaa. Uusia varsinaisia jäseniä saatiin erityisesti symposiumiin ilmoittautumisen yhteydessä.

1. **Toiminta**

Vuoden 2016 toiminta koostui kaikille avoimista yleisöilloista, teologisesta symposiumista *Kuolema* ja seminaarista, jossa käsiteltiin perhe- ja parisuhdekysymyksiä

* 1. Yleisöillat

Seura järjesti vuonna 2016 neljä yleisöiltaa. Tilaisuuksien osanottajamäärä oli yhteensä 61 henkeä.

Seuraavassa on lueteltu yleisöillat, niiden teemat, alustajat ja osanottajamäärät.

|  |  |  |  |
| --- | --- | --- | --- |
| **Pvm** | **Teema** | **Alustaja** | **Yleisömäärä** |
| 15.3.2016 | Inkerin kirkon neljä vuosisataa. | Dosentti Jyrki Paaskoski | 19 |
| 19.4.2016 | John Vikström arkkipiispana | Professori emeritus Gustav Björkstrand | 24 |
| 22.9.2016 | Marginaalien missio – ekumeenisen missiologisen ajattelun näkökulmia | Pääsihteeri, TT Mari-Anna Pöntinen | 10 |
| 29.11.2016 | Suomen Kirkkohistoriallinen Seura ja Suomalainen Teologinen Kirjallisuusseura 125 vuotta – yhteinen perustaminen ja Kirkkohistoriallisen seuran alkuvaiheet. | Professori Hannu Mustakallio | 8 |

* 1. Kuolema-symposiumi

Seura järjesti kuudennen teologisen symposiuminsa, jonka teemana oli *Kuolema,* Joensuussa 15. – 16.2.2016. Yhteistyökumppaneina olivat Itä-Suomen yliopisto, Kuopion ja Mikkelin hiippakunnat sekä Karjalan hiippakunta.

KTS:lla oli symposiumia varten oma valmistelutyöryhmä, johon kuuluivat Hannu Mustakallio, Jouko Kiiski, Pekka Metso ja yliopistonlehtori Heikki Salomaa sekä seuran sihteeri Katariina Pehkonen, joka huolehti käytännön järjestelyistä osana yhteiskunnallisia soveltavia opintojaan. Työryhmä kokoontui vuoden 2016 aikana viisi kertaa. Lisäksi terveystieteiden tiedekunnan kanssa yhteistä eettistä teemapäivää, joka järjestettiin osana symposiumin ensimmäistä päivää, valmisteli oma työryhmä, jonka sihteerinä oli Heikki Salomaa ja yhtenä jäsenenä Sakari Häkkinen. Teemapäivän aikana käsiteltiin potilaan kokonaisvaltaista kohtaamista ja potilaan hoidon eettisiä ongelmia koskevia kysymyksiä.

Osanottajia symposiumissa oli peruutukset ja jälki-ilmoittautuneet huomioon ottaen noin 320 henkeä, joista runsaat 30 oli KTS:n jäseniä. Osanottajien joukossa oli teologian opiskelijoita, seurakuntien työntekijöitä, yliopiston henkilökuntaa ja jatko-opiskelijoita sekä sosiaali- ja terveysalan työntekijöitä. Lisäksi ensimmäisen iltapäivän ohjelmaa seurasi Kuopion kampuksella videoyhteyden välityksellä parikymmentä kuulijaa. Osanottajista ja heidän taustoistaan saatiin tarkat tiedot ensimmäistä kertaa käytössä olleen sähköisen ilmoittautumislomakkeen ansiosta.

Symposiumissa kuultiin yhteensä 17 alustusta. Esiintyjät olivat monessa tapauksessa kysymysten parhaita asiantuntijoita arkkipiispa John Vikströmistä lähtien. Esiintyjille korvattiin vain matka- ja majoituskulut. Taloudellista tukea symposiumin järjestämiseen myönsivät Joensuun seurakuntayhtymä, Joensuun kaupunki, Kuopion ja Mikkelin hiippakuntien tuomiokapitulit, Karjalan hiippakunta, Suomen kirkon pappisliitto sekä Joensuun rovastikunnan teologit. Taloudellisen tuen ja järjestelmällisen taloussuunnittelun ansiosta symposiumi tuotti ylijäämää noin 1 000 euroa.

Kuolema-symposiumiin liittyviä juttuja julkaistiin monissa paikallisissa ja valtakunnallisissa tiedotusvälineissä Yleisradiota myöten.

* 1. Dosentti Jouko Kiiskin 60-vuotisjuhlaseminaari perhe- ja parisuhdekysymyksistä

Seura järjesti 8.12. yhdessä teologian osaston kanssa dosentti Jouko Kiiskille omistetun seminaarin, jossa käsiteltiin perhe- ja parisuhdekysymyksiä. Ohjelmaan kuului kahdeksan esitelmää:

* Professori Paavo Kettunen: Parisuhteessa ja sen purkautumisesta koettu häpeä
* Yliopisto-opettaja Maria Buchert: Teologian opiskelija, urasuunnittelu ja muuttuva perhe
* Yliopistotutkija Pekka Metso: Ekumeenisen perheasetelman ja vähemmistöaseman vaikutus ortodoksiseen uskontokasvatukseen
* Professori Serafim Seppälä: Maskuliinisen ja feminiinisen yhtymisen mystiikkaa ja metafysiikkaa juutalaisuudessa
* TT Harri Koskela: Lapsen menetyksen vaikutukset perhedynamiikkaan ja vanhemman sosiaalisiin suhteisiin
* Hanna Ranssi-Matikainen: Vertaistuen merkitys parisuhdekriisin käsittelyssä
* Yliopistonlehtori Vesa Hirvonen: Samaa sukupuolta olevien avioliitto luterilaisen teologian näkökulmasta
* Yliopistonlehtori Jouko Kiiski: Avioeroon liittyvät eettiset kysymykset

Seminaarissa oli yhteensä 81 osanottajaa.

* 1. Vuoden 2018 symposiumin valmistelu

Seura on päättänyt järjestää seuraavan symposiuminsa Joensuussa 12. – 13.2.2018. Symposiumin yleisteemana tulee olemaan Valta. Seura on nimennyt valmistelutyöryhmän, johon kuuluvat Hannu Mustakallio, Pekka Metso, Heikki Salomaa, Jouko Kiiski ja Katariina Pehkonen (sihteeri).

* 1. Muu toiminta

Seura nimesi vuoden opiskelijoiksi läntisen teologian opiskelijan Jani Mäkitalon ja ortodoksisen teologian opiskelijan Markus Hännisen. Mäkitalolle luovutettiin kirjalahjakortti Suomalaiseen kirjakauppaan Fides Ostiensiksen vuosijuhlassa 13.4.2016 ja Hänniselle Pistiksen vuosijuhlassa 19.10.2016. Kirjalahjakortin arvo nostettiin 150 euroon.

1. **Tiedotus**

Seuran toiminnasta kerrottiin jäsenille jäsentiedotteiden välityksellä sekä yliopiston piirissä. Pääasiallisena tiedotuskanavana oli sähköposti. Seuran esitettä jaettiin Kuopion hiippakunnan synodaalikokouksessa 27. – 28.9.2016. Sitä on jaettu Kuopion hiippakunnassa myös papiksi vihittäville ordinaatiovalmennuksen yhteydessä.

Yleisöilloista tiedotettiin lisäksi *Kirkkotien*, *Karjalaisen* ja *Karjalan Heilin* välityksellä, seuran Facebook-seinällä, Mikkelin ja Kuopion hiippakuntien sivuilla, yliopiston tapahtumakalenterissa, *teologia.fi-*sivustolla sekä *teologia.fi*:n Facebook-seinällä. Seura hyväksyttiin Facebookissa olevalle Tieteelliset teologiset seurat -sivulle. Seuralla on omat verkkosivut osoitteessa [www.karjalanteologinenseura.fi](http://www.karjalanteologinenseura.fi).

1. **Talous**

Seuran talous perustui ennen muuta jäsenmaksutuloihin. Jäsenmaksu oli 20 euroa varsinaisilta jäseniltä, 7 euroa opiskelijajäseniltä ja 120 euroa kannatusjäseniltä. 6

Jäsenmaksunsa suoritti vuonna 2016 yhteensä 82 (vuonna 2015 vastaavasti 59) varsinaista jäsentä 99:stä, 6(5)opiskelijajäsentä 7:stä ja 18(15) kannatusjäsentä 18:sta. Hallituksen jäseniltä ja varajäseniltä (5 + 2), rahastonhoitajalta (1) sekä kunniajäseniltä (3) ei ole peritty jäsenmaksua. Jäsenmaksutulot olivat 3 769 (3 517) euroa.

Suurimmat menoerät olivat symposiumin järjestämiseen liittyvät kustannukset, sihteerin palkkakulut sekä yleisöiltojen esitelmöijien matka- ja majoituskulut.

Seuran verkkosivuilla on ollut Pohjois-Karjalan Sähkön mainos.

Seuran toiminnantarkastajana on toiminut lehtori Juhani Sainio ja varatoiminnantarkastajana hallintojohtaja Tommi Mäki.